sagorsarker/bangla-wikipedia huggingface dataset:
অ্যান্ড্রু স্টডার্ট

অ্যান্ড্রু আর্নেস্ট স্টডার্ট (; জন্ম: ১১ মার্চ, ১৮৬৩ - মৃত্যু: ৪ এপ্রিল, ১৯১৫) ডারহামের ওয়েস্টো এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও রাগবি ইউনিয়নের খেলোয়াড় ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। আট টেস্টে দলের অধিনায়কত্ব করেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন অ্যান্ড্রু স্টডার্ট। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম বোলিং করতে পারতেন তিনি।
ডারহাম কাউন্টির দক্ষিণ শেফিল্ডে স্টডার্টের জন্ম। মদ ব্যবসায়ী পিতার কনিষ্ঠ পুত্র ছিলেন তিনি। ১৮৭৭ সালে তার পুরো পরিবার লন্ডনের মেরিলেবোন এলাকায় স্থানান্তরিত হয়। ক্লাব ক্রিকেটে চমকপ্রদ ক্রীড়া নৈপুণ্য প্রদর্শন করেন। ফলশ্রুতিতে ১৮৮৫ সালে মিডলসেক্সের পক্ষে খেলার জন্য মনোনীত হন। প্রথম-শ্রেণীর ক্রিকেটে অভিষেকের এক বছর পর ২৩ বছর বয়সে ইংল্যান্ডে শৌখিন খেলোয়াড়ী জীবন ছেড়ে দিয়ে তার ভাইয়ের সাথে কলোরাডোয় যোগদানের চিন্তা করেছিলেন তিনি। কিন্তু ঐ সময়ে হ্যাম্পস্টেডের পক্ষে এক ইনিংসে তৎকালীন সর্বোচ্চ ৪৮৫ রান তোলার রেকর্ড গড়ার পর এ চিন্তা থেকে দূরে সরে আসেন। স্টইকসের পক্ষে ৪ আগস্ট, ১৮৮৬ সালে এ রেকর্ড গড়েন। ঐ খেলায় ইনিংস ডিক্লেয়ারের কোন সুযোগ না থাকায় স্টইকসকে সারাদিন ফিল্ডিং করতে হয় ও ব্যাট করার সুযোগ হয়নি। স্টডার্ট সাত নম্বরে আউট হন। ছয় ঘণ্টা দশ মিনিট ব্যাটিং করে একটি আট, তিনটি পাঁচ ও ৬৪টি চারের মার মারেন তিনি। তিনদিন বাদে পরের খেলায় হ্যাম্পস্টেডের পক্ষে আবারো ২০৭ রান তুলেন। ৯ আগস্ট মিডলসেক্সের পক্ষে খেলে ৯৮ রান করেন। সর্বমোট এক সপ্তাহে তিনি ৭৯০ রান তুলেন। কেন্টের বিপক্ষে প্রথম-শ্রেণীর ক্রিকেটে ১১৬ রানের প্রথম সেঞ্চুরি করেন।
সমগ্র খেলোয়াড়ী জীবনে ১৬ টেস্ট খেলার সুযোগ পান। তন্মধ্যে আট টেস্টে দলকে নেতৃত্ব দিয়ে ৩ জয় ও ১ ড্রয়ের সন্ধান পান। ১০ ফেব্রুয়ারি, ১৮৮৮ তারিখে অস্ট্রেলিয়ার বিপক্ষে তার টেস্ট অভিষেক ঘটে। ১৮৯৪-৯৫ মৌসুমের অ্যাশেজ জয়ী দলের অন্যতম সদস্য ছিলেন।
সকল ধরনের খেলায় স্টডার্টের দক্ষতা ছিল। ইংল্যান্ডের পক্ষে রাগবি ইউনিয়নের ১০টি খেলায় অংশ নেন। তন্মধ্যে চারবার অধিনায়কত্ব করেন।
১৮৯৩ সালে উইজডেন কর্তৃক বর্ষসেরা ক্রিকেটার মনোনীত হন। দক্ষিণ শেফিল্ডের একটি রাস্তার নামকরণ তার নামে করা হয়েছে।
অস্ট্রেলিয়া সফরে জনপ্রিয় গায়িকা ও আবৃত্তিকার এমিলি লাকহাম নাম্নী এক রমণীর সাথে সাক্ষাৎ হয়। ১৯০১ সালে ইউরোপে চলে যান ইথেল এলিজাবেথ নামে পরিচিত এমিলি। চমৎকার বাচনভঙ্গী ছিল তার। ১৯০৩ সালে রবার্ট অ্যাডামস লাকহাম নামীয় বুলেটিন সাংবাদিক তাকে পরিত্যাগ করলে ১৯০৬ সালে স্টডার্ট তাকে বিয়ে করেন।
সেন্ট জোন্স উডে সস্ত্রীক বসবাস করতেন। স্টক এক্সচেঞ্জে কাজ করতেন ও পরবর্তীতে কুইন্স ক্লাবের সচিব হন। সতীর্থ ইংল্যান্ড দলনায়ক আর্থার শ্রিউসবারির সাথে ১৮৯৩ সালে অস্ট্রেলিয়ায় জুয়ার ব্যবসা খুলেন। কিন্তু এখানেও তিনি বেশ কঠিন সময় পার করেন। স্বাস্থ্যের অবনতি ও ঋণে জর্জরিত অবস্থায় ৪ এপ্রিল, ১৯১৫ তারিখে ৫২ বছর বয়সে লন্ডনের সেন্ট জোন্স উড এলাকায় আগ্নেয়াস্ত্রের সাহায্যে আত্মহত্যা করেন।
এ কে খান এন্ড কোম্পানি

এ কে খান এন্ড কোম্পানি লিমিটেড হচ্ছে বাংলাদেশের একটি মূখ্য পিণ্ডীভূত ব্যবসায় কোম্পানি, যার সদর দপ্তর চট্টগ্রামে অবস্থিত। ১৯৪৫ সালে দ্বিতীয় বিশ্বযুদ্ধকালীন সময়ে আবুল কাসেম খান এটি প্রতিষ্ঠা করেন। সালাউদ্দিন কাশেম খান এই কোম্পানির ব্যবস্থাপনা পরিচালক ও সিইও।
ভারতীয় সিয়েট টায়ার কোম্পানির সঙ্গে যৌথ উদ্যোগে বাংলাদেশে সিয়েটের কারখানা স্থাপন করেছে এ কে খান এন্ড কোম্পানি। কোম্পানিটি বেসরকারি উদ্যোগে নরসিংদী জেলায় একটি অর্থনৈতিক অঞ্চল স্থাপন করছে।
এ কে খান এন্ড কোম্পানি লিমিটেড বর্তমানে নিম্নলিখিত ব্যবসা প্রতিষ্ঠানসমূহ পরিচালনা করছে:
২০১৫ সালের জুন মাসে এ কে খান এন্ড কোম্পানির বিরুদ্ধে পাঁচ তারকা মানের হোটেল নির্মাণ করতে গিয়ে অবৈধভাবে পাহাড় থেকে মাটি সরানোর দায়ে ১০ মিলিয়ন টাকা জরিমানা করা হয়।
দৌম গাছ

দৌম গাছ (বৈজ্ঞানিক নাম: "Hyphaene thebaica") হচ্ছে Arecaceae পরিবারের " Hyphaene" গণের একটি মরু-উদ্ভিদ।
দৌম গাছের উচ্চতা ৫৬ ফুট পর্যন্ত হয়। এর বাকল মোটামুটি মসৃণ, গাঢ় ধূসর বর্ণের হয়। গাছের ডাল এক মিটার দীর্ঘ হতে পারে। পাতা ১২০ থেকে ১৮০ সেমি পর্যন্ত হয়। এটি এক বীজপত্রী উদ্ভিদ।
এই গাছ উপকূলীয় উত্তর-পূর্ব আফ্রিকা, আরব উপদ্বীপ অঞ্চলে জন্মায়।
দৌম গাছের ফল, বাকল, পাতা ঔষধি গুন আছে--
রিনি বন্ড

রিনি বন্ড (১১ অক্টোবর, ১৯৫০-২ জুন, ১৯৯৬) একজন আমেরিকান পর্নোগ্রাফি অভিনেত্রী। রিনি বন্ড AVN Hall of Fame এর একজন সদস্য। একই সাথে তিনি X-Rated Critics Organization Hall of Fame এর সদস্যও।
রিনি বন্ড ১৯৫০ সালের ১১ অক্টোবর জন্মগ্রহণ করেন। তার জন্মস্থান সান ডিয়েগো, ক্যালিফোর্নিয়া, যুক্তরাষ্ট্র।
বন্ড ১৯৬০ এর দশকের শেষের দিকে হ্যারি নোভাকের পরিচালনায় হালকা উত্তেজনাপূর্ন চলচ্চিত্রে অভিনয়ের মাধ্যমে যাত্রা শুরু করেন। এরপরের দশকের শুরুতে তিনি হার্ডকোর চলচ্চিত্রে অভিনয় করেন। তাকে সেই সময় লস এঞ্জেলেসে পর্নোগ্রাফি দৃশ্যে দেখা যেত। তিনি ৮০টিরও বেশি চলচ্চিত্র ও লুপে কাজ করেছেন। তিনি তার পেতিতে গড়ন ও নীত ইনোসেন্স বা অভিনয়ে সরলতার জন্য চিত্রিত হতেন। পর্নো ইন্ডাস্ট্রিতে তিনিই ছিলেন প্রথম অভিনেত্রী যিনি তার স্তনে ব্রেস্ট ইমপ্ল্যান্ট করিয়েছিলেন। ১৯৭৭ সালের এক সাক্ষাতকারে তিনি বলেন যে তার এই সিদ্ধান্ত ছিল "উত্তর আমেরিকান স্তন প্রতিমা"র প্রতিক্রিয়া স্বরুপ। ফলস্বরূপ, তিনি দাবী করেন যে, সে জন্য আরো বেশি চলচ্চিত্রে অভিনয়ের জন্য তিনি আমন্ত্রণ পেয়েছেন। ১৯৭০ এর দশকের মাঝামাঝি সময়ে তিনি তার নিজস্ব মেইল অর্ডার কোম্পানি শুরু করেন। এর মাধ্যমে তিনি তার নিজস্ব স্থির চিত্র ও স্লাইড বিক্রি করতেন।
রিনি বন্ডের মা-বাবা তার সব কাজ সম্পর্কে জানতেন। তারা তাকে এই কাজে সহায়তাও করতেন। রিনি যখন burlesque and strip-tease shows করতে গিয়েছিলো তখন তার মা-বাবাই তার কাজ সামলেছিলো। এই শো চলাকালে বন্ড তার বাবাকে মঞ্চে ডাকেন এবং "My Heart Belongs to Daddy" গানের সাথে অভিনয় করেন।
রিনি বন্ড পরবর্তীতে বিয়ে করেন এবং লস ভেগাসে বসবাস শুরু করেন।
১৯৯৬ সালের ২ জুন liver cirrhosis রোগে আক্রান্ত হয়ে রিনি মারা যান।
রিপ কার্বি

রিপ কার্বি ১৯৪৬ সালে অ্যালেক্স রেমন্ড দ্বারা সৃষ্ট একটি বেসরকারী গোয়েন্দা কমিক্স চরিত্র। পাঁচ দশক ধরে এই কমিক্সটি চলে।
দ্বিতীয় বিশ্বযুদ্ধের পর রেমন্ড ওনার আগের তৈরী সফল কমিক্সগুলিতে আবার ফিরে না গিয়ে একটি নতুন কমিক্স বানান। রিপ কার্বি একজন দ্বিতীয় বিশ্বযুদ্ধ ফেরত প্রাক্তন নৌসৈনিক যিনি বেসরকারী গোয়েন্দার কাজ করেন। মার্চ ৪ ১৯৪৬ এ প্রথম এর আত্মপ্রকাশ। কমিকটি প্রচুর জনপ্রিয়তা লাভ করে ও ১৯৪৯ সালে অ্যালেক্স রেমন্ড এর জন্য রিউবেন পুরস্কার পান।
শর্ট কেসেস ইন ক্লিনিক্যাল মেডিসিন

শর্ট কেস অফ ক্লিনিকাল মেডিসিন বাংলাদেশি অধ্যাপক এ বি এম আব্দুল্লাহ রচিত একটি মেডিকেল বই। বইটির জন্য তিনি ইউজিসি পুরস্কার ২০১৩ অর্জন করেন। বইটি বাংলাদেশ, ভারত, পাকিস্তান, মধ্যপ্রাচ্য ও বৃটেনের বিভিন্ন চিকিৎসা শিক্ষা-প্রতিষ্ঠানে পরিচিত। অধ্যাপক এবিএম আব্দুল্লাহ এর আরও আটটি বই রয়েছে যা অনেক জনপ্রিয় ।
শিখা ট্যান্ডন

শিখা ট্যান্ডন (জন্ম জানুয়ারী ২০, ১৯৮৫) ভারতের বেঙ্গালুরুর একজন সাতারু। ট্যান্ডন ১৪৬টি জাতীয় পদক ও ৩৬টি আন্তর্জাতিক পদক জিতেছেন, যার মধ্যে ৫টি সোনা আছে। 
১২ বছর বয়সে একটি রাজ্য প্রতিযোগিতায় উনি প্রথম নজর কাড়েন ও ওনাকে দুটি বিভাগে জাতীয় স্তরে নামানো হয়, যার মধ্যে উনি একটি ব্রোঞ্জ জেতেন। ১৩ বছর বয়সে উনি প্রথম এশিয়ান গেমস ও ১৬ তে প্রথম বিশ্ব চ্যাম্পিয়নশিপে অংশগ্রহণ করেন।
মিয়া মালকোভা

মিয়া মালকোভা (জন্ম: ১৯৯২) একজন আমেরিকান পর্নোগ্রাফি অভিনেত্রী। তিনি দুইবার এভিএন পুরস্কার পেয়েছেন।
মিয়া মালকোভা ১৯৯২ সালের ১লা জুলাই তারিখে যুক্তরাষ্ট্র এর ক্যালিফোর্নিয়া প্রদেশের পাল্ম স্প্রিংস এ জন্মগ্রহণ করেন। তিনি জাতিতে ফ্রেঞ্চ-কানাডিয়ান, জার্মান এবং আইরিশ বংশোদ্ভুত। তার অন্য নাম মিয়া ব্লাইস, মেডিসন সোয়ান, জেসিকা ইত্যাদি।
মিয়া মালকোভা পর্নোগ্রাফি চলচ্চিত্রের সাথে পরিচিত হন তার স্কুলের বন্ধু নাতাশা মালকোভার মাধ্যমে। নাতাশা নিজেও একজন পর্নোগ্রাফি অভিনেত্রী ছিলেন।  তিনি ২৬৬টি চলচ্চিত্রে অভিনয় করেছেন। ২০১২ সালে প্রথম তার অভিনীত চলচ্চিত্র মুক্তি পায়।
মিয়া মালকোভা এভিএন পুরস্কার, এক্সবিআইযেড পুরস্কার, এক্সআরসিও পুরস্কার ইত্যাদি পেয়েছেন। 
মালকোভা ২০১২ সালের ডিসেম্বর মাসে "টুইস্টিস ট্রিট অফ দ্যা মান্থ"  এবং ২০১৩ সালে "টুইস্টিস ট্রিট অফ দ্যা ইয়ার" নির্বাচিত হয়েছিলেন। 
মিয়া মালকোভা ২০১৪ সালের ২০ জুলাই তার সহকর্মী ড্যানি মাউন্টেইনকে বিয়ে করেন। মালকোভার ভাইয়ের নাম জাস্টিন হান্ট। তিনিও পর্নো ইন্ডাস্ট্রিতে কাজ করেন।
শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত)

ভারতীয় চলচ্চিত্র শিল্প প্রায় ২০টি ভাষা ও উপভাষায় চলচ্চিত্র প্রযোজনা করলেও জাতীয় পুরস্কার-প্রাপ্ত অভিনেতা সাতটি প্রধান ভাষায় কাজ করেছেন: হিন্দি (বাইশটি পুরস্কার), মালয়ালম (তেরোটি পুরস্কার), তামিল (সাতটি পুরস্কার), বাংলা (পাঁচটি পুরস্কার), মারাঠি (তিনটি পুরস্কার), কন্নড় (তিনটি পুরস্কার) ও ইংরেজি (দু-টি পুরস্কার)।
বাংলা চলচ্চিত্র জগতের অভিনেতা উত্তমকুমার এই বিভাগে প্রথম জাতীয় পুরস্কার জয় করেন। "অ্যান্টনি ফিরিঙ্গি" ও "চিড়িয়াখানা" ছবি দু-টিতে অভিনয়ের জন্য ১৯৬৭ সালে ১৫শ জাতীয় চলচ্চিত্র পুরস্কার অনুষ্ঠানে তিনি এই পুরস্কারে সম্মানিত হন। ২০১৭ সালের হিসাব অনুসারে, অমিতাভ বচ্চন সর্বাধিকবার এই পুরস্কারে সম্মানিত হয়েছেন। তিনি মোট চারটি "শ্রেষ্ঠ অভিনেতা" পুরস্কার জয় করেন। তার পরই আছেন কমল হাসান ও মাম্মুট্টি। তারা তিনটি করে পুরস্কার জয় করেন। তার পর ছয় জন অভিনেতা—সঞ্জীব কুমার, ওম পুরি, নাসিরুদ্দিন শাহ, মিঠুন চক্রবর্তী, মোহনলাল ও অজয় দেবগণ দু-টি করে পুরস্কার পান। দু-জন অভিনেতা দু-টি ভাষায় অভিনয়ের জন্য জাতীয় চলচ্চিত্র পুরস্কার পান মিঠুন চক্রবর্তী (হিন্দি ও বাংলা) ও মাম্মুট্টি (মালয়ালম ও ইংরেজি)। ঋদ্ধি সেন বাংলা ছবি "নগরকীর্তন"-এ অভিনয়ের জন্য ৬৫তম জাতীয় চলচ্চিত্র পুরস্কার অনুষ্ঠানে "শ্রেষ্ঠ অভিনেতা" হিসেবে পুরস্কৃত হন। তিনি এই পুরস্কারের কনিষ্ঠতম প্রাপক। পুরস্কার গ্রহণের সময় তার বয়স ছিল ১৯ বছর। সাম্প্রতিক বিজয়ী আয়ুষ্মান খুরানা ও ভিকি কৌশল যথাক্রমে "আন্ধাধুন" ও "" চলচ্চিত্রে অভিনয়ের জন্য ৬৬তম জাতীয় চলচ্চিত্র পুরস্কার আয়োজনে এই পুরস্কার লাভ করেন।
সীতাকুণ্ড থানা

সীতাকুণ্ড মডেল থানা বাংলাদেশের চট্টগ্রাম জেলার অন্তর্গত সীতাকুণ্ড উপজেলার একটি মডেল থানা।
সীতাকুণ্ড থানা প্রতিষ্ঠা করা হয় ১৯৭৯ সালে।
সীতাকুণ্ড পৌরসভা এবং সীতাকুণ্ড উপজেলার ৮টি ইউনিয়ন ও ১টি ইউনিয়নের আংশিক এলাকার প্রশাসনিক কার্যক্রম সীতাকুণ্ড মডেল থানার আওতাধীন।
চাঁদের পাহাড় (অনুমোদিত কাজসমূহ)

চাঁদের পাহাড় হল ভারতের বাংলা ভাষায় উপন্যাস, কমিক্স ও একটি চলচ্চিত্রের উপড়ে অনুমোদিত কাজ।যেটি ১৯৩৭ সালে প্রখ্যাত সাহিত্যিক বিভূতিভূষণ বন্দ্যোপাধ্যায় রচিত একটি বাংলা রোমাঞ্চকর উপন্যাস।১৯৩৭ সালে গ্রন্থাকারে বের হওয়া এই উপন্যাসটি শঙ্কর নামক ভারতবর্ষের সাধারণ এক তরুণের আফ্রিকা মহাদেশ জয় করার কাহিনী। ইংরাজি ভাষায় উপন্যাসটি মাউন্টেন অফ দ্য মুন নামে পরিচিত। চাঁদের পাহাড় উপন্যাসটি মাউন্টেন অফ দ্য মুন নামে একটি গ্রাফ্রিক্স উপন্যাস ও ২০১৩ সালে চাঁদের পাহাড় নামে একটি চলচ্চিত্র নির্মিত হয়।এই চলচ্চিত্রে সঙ্গে সামঞ্জস্য রেখে নতুন একটি চলচ্চিত্র আমাজন অভিজান ২০১৭ সালে মুক্তি পায়। নতুন এই গল্পটি লিখেছেন পরিচালক কমলেশ্বর মুখোপাধ্যায়।
চাঁদের পাহাড় (ইংরেজি ভাষায়: Chander Pahar বা Mountain of the Moon), হল কমলেশ্বর মুখোপাধ্যায় পরিচালিত একটি বাংলা চলচ্চিত্র। ২০১৩ সালের ডিসেম্বরে মুক্তি পায় টলিউডের সর্বোচ্চ বাজেটের এই চলচ্চিত্রটি। দেব এই চলচ্চিত্রের মুখ্য ভূমিকায় (শঙ্কর) আছেন। শ্রী ভেঙ্কটেশ ফিল্মস এই চলচ্চিত্রের প্রযোজনা করেছে।
আমাজন অভিজান ২০১৭ সালে মুক্তি পায়। এটি পুর্বে মুক্তি পাওয়া বাংলা ছবি চাঁদের পাহাড়ের সঙ্গে মিল রেখে এর দ্বিতীয় পর্ব হিসাবে নির্মিত। ছবিটিতে মুখ্য ভূমিকায় রয়েছেন অভিনেতা দেব।
এই ছবিটি নির্মাণ হচ্ছে সোনার খনির খোঁজ নিয়ে। এখানে শঙ্কর (দেব) চাঁদের পাহাড় এর অভিযান শেষ করে তার ভ্রমণের ও ছুটে বেরানোর নেশায় আমাজনের সোনার খনির উদ্দেশে জাহাজ নিয়ে পাড়ি দেয় ব্রাজিলে; সঙ্গে থাকে তার দুই সহযাত্রী (ডেভিড জেমস ও স্বেতলেনা)। এরপর শঙ্কর বিভিন্ন প্রতিকূলতা ও আমাজনের ভয়ঙ্কর জীবজন্তু ও বিপদ থেকে বেঁচে ডোরাডোর সোনার খনি আবিষ্কার করে।
মোহাম্মদ ইব্রাহিম (বীর বিক্রম)

মোহাম্মদ ইব্রাহিম (জন্ম: ১ জুন, ১৯৩৫ - মৃত্যু: ২৫ মার্চ, ২০০ ৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
মোহাম্মদ ইব্রাহিমের জন্ম নোয়াখালী জেলার বেগমগঞ্জ উপজেলার গোপালপুর ইউনিয়নের মধুপুর গ্রামে। তার বাবার নাম আইয়ুব আলী এবং মায়ের নাম হালিমা খাতুন। তার স্ত্রীর নাম সাফিয়া বেগম। তার ছয় মেয়ে, এক ছেলে। 
পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন মোহাম্মদ ইব্রাহিম। ১৯৭১ সালে এই রেজিমেন্টের অবস্থান ছিল যশোর সেনানিবাসে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধকালে যশোরের বেনাপোলে যুদ্ধে তিনি সামান্য আহত হন। পরে ভারতে পুনগর্ঠিত হয়ে যুদ্ধ করেন জামালপুর জেলার কামালপুর, মৌলভীবাজার জেলার ধলই বিওপি, সিলেট এমসি কলেজসহ আরও কয়েক স্থানে।
১৯৭১ সালে সিলেট জেলার জকিগঞ্জ উপজেলার জকিগঞ্জ থানা সদর থেকে উত্তর দিকে ছিলো আটগ্রামের অবস্থান। আটগ্রামের পাশেই ছিলো চারগ্রাম। আটগ্রাম ও চারগ্রাম—দুই স্থানেই ছিল পাকিস্তান সেনাবাহিনীর পাঞ্জাব রেজিমেন্টের একদল সেনা। নিয়মিত মুক্তিবাহিনীর জেড ফোর্সের প্রথম ইস্ট বেঙ্গল রেজিমেন্টের ব্রাভো ও চার্লি কোম্পানি আটগ্রাম ও চারগ্রামে আক্রমণ করে। চার্লি কোম্পানিতে একটি প্লাটুনের নেতৃত্বে ছিলেন মোহাম্মদ ইব্রাহিম। 
২২ নভেম্বর মুক্তিযোদ্ধাদের কয়েকটি ছোট ছোট দল যার একটির নেতৃত্বে মোহাম্মদ ইব্রাহিম। তিনি তার দল নিয়ে দ্রুত আক্রমণ শুরু করলেন পাকিস্তান সেনাবাহিনীর অবস্থানে। অন্যান্য দলও আক্রমণ শুরু করল। ঝটিকা আক্রমণে পাকিস্তানি সেনারা হতভম্ভ। মুক্তিবাহিনীর প্রবল আক্রমণে নিহত ও আহত হলো বেশ কজন পাকিস্তানি সেনা। কিছুক্ষণ প্রতিরোধ চালানোর পর বাকি পাকিস্তানি সেনারা পালিয়ে গেল। যাওয়ার সময় ফেলে গেল বিপুল অস্ত্রশস্ত্র ও গোলাবারুদ। 
নভেম্বর মাসের দ্বিতীয় সপ্তাহে সিলেটের চারগ্রাম ও আটগ্রাম এলাকার শত্রুঘাঁটির ওপর আক্রমণের জন্য মুক্তিযোদ্ধারা সব কমান্ডিং অফিসার এবং কোম্পানি কমান্ডারগণ এলাকাটি ভালোভাবে রেকি করেন। ২২ নভেম্বর সকালে হাফিজ উদ্দিন আহম্মদ বীর বিক্রম ‘বি’ কোম্পানি নিয়ে আর্টিলারির সাহায্যে চারগ্রাম ঘাঁটি আক্রমণ করেন। সারা দিন প্রচণ্ড যুদ্ধের পর উক্ত ঘাঁটি দখল করে নেন মুক্তিযোদ্ধারা। শত্রুপক্ষের প্রায় ৩০ জন হতাহত হয় এবং কয়েকজনকে জীবিত অবস্থায় বন্দী করা হয়। এ ঘাঁটি থেকে প্রচুর অস্ত্রশস্ত্র, গোলাগুলি, খাদ্যদ্রব্য এবং যুদ্ধের প্রয়োজনীয় সরঞ্জাম দখল করা হয়। এ আক্রমণে সাফল্য লাভ করায় মুক্তিযোদ্ধাদের মনোবল অনেক গুণে বেড়ে যায়। এ যুদ্ধে ‘বি’ কোম্পানি অত্যন্ত সাহস ও রণকৌশল প্রদর্শন করে। একই দিনে ‘সি’ কোম্পানি ক্যাপ্টেন নূরের নেতৃত্বে আটগ্রাম ব্রিজ এলাকা আক্রমণ করে এবং দখল করে নেয়। এই স্থানেও প্রচুর অস্ত্রশস্ত্র ও গোলাগুলি দখল করে মুক্তিযোদ্ধারা। এ যুদ্ধে বিশেষ অবদানের জন্য নূর চৌধুরী (বীর বিক্রম), আবুল হাশেম, (বীর বিক্রম), মোহাম্মদ ইব্রাহিম খেতাব পান।
আকিজ গ্রুপ

আকিজ গ্রুপ হচ্ছে বাংলাদশের সুপ্রতিষ্ঠিত ব্যবসায় প্রতিষ্ঠান। এই পিন্ডীভূত শিল্প প্রতিষ্ঠানগুলোর মধ্যে টেক্সটাইল, তামাক, সিরামিক, প্রিন্টিং ও প্যাকেজিং, ঔষধ এবং ভোগ্য পন্য সহ আরো অনেক খাত রয়েছে। ২০০৯ সালে প্রতিষ্ঠানটি ৩৯০ মিলিয়ন ইউরো কর প্রদান করেছে এবং সর্বোচ্চ করদাতা হয়েছে, প্রতিষ্ঠানের মোট বাজেটের দুই শতাংশ দেশের জন্য দান করেছে। আকিজ গ্রুপ স্বাস্থ্যখাত, তথ্য ও যোগাযোগ, প্রযুক্তিতেও সেবা প্রদান করে।
১৯৪০ সালে আকিজ গ্রুপ প্রতিষ্ঠা লাভ করে, শিল্পপতি শেখ আকিজ উদ্দীন এই আকিজ গ্রুপ এর প্রতিষ্ঠাতা। সিগারেট ও অন্য ব্যবসায়ের অন্যান্য শাখায় প্রবেশের পূর্বে এটি ছিল শুধুমাত্র একটি পাট শিল্প। শিশু শ্রমিকদের কাজে নিয়োগ দেওয়ার জন্য প্রতিষ্ঠানটি সমালোচনার সম্মুখীন হয়েছিল
ডিয়েগো আলভারেজ (চরিত্র)

ডিয়াগো আলভারেজ হল প্রখাত সাহিত্যিক বিভূতিভূষন বন্দ্যোপাধ্যায়-এর রচিত কালজয়ী রোমাঞ্চ উপন্যাস চাঁদের পাহাড়-এর একটি গুরুত্বপূর্ণ কাল্পনিক চরিত্র।উপন্যাসে দেখা যায় ডিয়াগো আলভারেজ একজন পর্তুগিজ অভিযাত্রীক ও স্বর্ণসন্ধানী। সে শঙ্করের বন্ধু ও পরামর্শদাতা ছাড়াও হিরের অনুসন্ধানে তার সাথে যায়। তারা চাঁদের পাহাড় খুঁজতে গিয়ে রিকটারসভিল্ড-এর গহীনে প্রবেশ করে।
চাঁদের পাহাড় উপন্যাসের উপর ভিত্তি করে নির্মিত চলচ্চিত্র চাঁদের পাহাড় -এ আফ্রিকান অভিনেতা গেরারড রুডোলফ অভিনয় করেছেন ডিয়াগো আলভারেজ চরিত্রে।.
গ্রাফিক্স উপন্যাসটি ২০১৪ সালে প্রকাশিত হয় চাঁদের পাহাড় উপন্যাসের উপর ভিত্তি করে।এখানেও ডিয়াগো আলভারেজকে দেখা যায় শংকর রায় চৌধুরী-এর বন্ধু হিসাবে।
বড় হরিশপুর ইউনিয়ন

বড় হরিশপুর ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.২০।
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৮২২ একর বা ২৩.৫৬ বর্গকিলোমিটার।
বড় হরিশপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বড় হরিশপুর ইউনিয়নের মোট জনসংখ্যা ছিল ৩৬৬৮৮ জন, যারা ৯১১৭ টি পরিবারে বসবাস করে, যার মধ্যে পুরুষ হল ১৮৫৪১ জন এবং নারী হল ১৮১৪৭ জন।
বড় হরিশপুর ইউনিয়নের গড় সাক্ষরতা হার ৫৪.৪%। তার মধ্যে নারী শিক্ষার হার ৫২.০% এবং পুরুষ শিক্ষার হার ৫৬.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বড় হরিশপুর ইউনিয়নের অর্থনীতি মূলত কৃষি নির্ভর।
বড় হরিশপুর ইউনিয়ন — বাংলাদেশ জাতীয় তথ্য বাতায়ন
ব্রজদা

ব্রজদা একটি কাল্পনিক বাঙালী মজলিশি চরিত্র। এর স্রষ্টা সাহিত্যিক সাংবাদিক গৌরকিশোর ঘোষ।
ব্রজদার আসল নাম ব্রজরাজ কারফরমা। তিনি গল্প বলতে ভালবাসেন। ঘনাদা বা টেনিদার মতই ব্রজদা প্রবীন গল্পবাগীশ দাদা। তার অভিজ্ঞতার স্টক অঢেল। অসম্ভব ঘটনা ঘটিয়েছেন জীবনে অনেক। যেগুলোকে লেখকের ভাষায় 'গুল্প' অর্থাৎ গুল-গল্প বলা যায়। ব্রজদার নিজের কথা অনুযায়ী ব্রজদার অধিনায়কত্বে ভারত ক্রিকেটে ইংল্যান্ডের মোকাবেলা করেছিলো ইডেন গার্ডেনে ১৯৩৩ সালে। তিনি সেনাবাহিনীততে কর্মরত জামাইয়ের জন্যে ফিল্ড মার্শাল মানেকশকে সহজেই বলতে পারেন। তিনি চার্লি চ্যাপলিনের ঘনিষ্ঠ বন্ধু, মেসোপটেমিয়ার যুদ্ধে উপস্থিত ছিলেন, যোগবলে ইউরেনাস গ্রহ ঘুরে আসেন, আর্থার কোনান ডয়েলকে চিনতেন, এক কথায় ব্রজরাজ কারফরমা এক অনন্যসাধারণ চরিত্র। গৌরকিশোর ঘোষের এই চরিত্রটি বাঙালি পাঠকমহলে পরিচিত ও জনপ্রিয়। আনন্দবাজার পত্রিকার সাংবাদিক ব্রজরঞ্জন রায় এর অনুকরণে রূপদর্শী ছদ্মনামে গৌরকিশোর ঘোষ সৃষ্টি করেন এই চরিত্রটি।
ব্রজদাকে নিয়ে গৌরকিশোর ‘ব্রজবুলি’ রচনা করেন। আর একটা বই পরে বার হয়— ‘ব্রজদার গুল্পসমগ্র’। এই বইতে ১৯ টি গুল্প বা কাহিনী আছে।
১৯৭৯ সালে ব্রজদার গল্প অবলম্বনে তৈরি পরিচালক পীযূষ বসুর সিনেমা ‘ব্রজবুলি’ তৈরী হয়। নামভূমিকায় ছিলেন বাংলার খ্যাতনামা নায়ক উত্তম কুমার।
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত)

শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) হল ভারতের চলচ্চিত্র অভিনেত্রীদের জন্য সর্বোচ্চ সম্মানিত পুরস্কার। এটি প্রাতিষ্ঠানিকভাবে শ্রেষ্ঠ অভিনেত্রী বিভাগে রজত কমল পুরস্কার নামে পরিচিত। ভারত সরকার জাতীয় চলচ্চিত্র পুরস্কারের অংশ হিসেবে ১৯৬৮ সাল থেকে ভারতীয় চলচ্চিত্র শিল্পের মুখ্য অভিনেত্রী চরিত্রে সেরা কাজের জন্য এই পুরস্কার প্রদান করে আসছে। ১৯৫৪ সালে প্রবর্তনকালে জাতীয় চলচ্চিত্র পুরস্কারের নামকরণ করা হয়েছিল "চলচ্চিত্রের জন্য রাষ্ট্রীয় পুরস্কার" এবং রাষ্ট্রীয় পুরস্কারের অংশ হিসেবে ১৯৬৮ সালে শ্রেষ্ঠ অভিনেত্রীর পুরস্কার "শ্রেষ্ঠ অভিনেত্রি বিভাগে ঊর্বশী পুরস্কার" নামে প্রদান করা হত। ১৯৭৫ সালে ঊর্বশী পুরস্কারের পুনর্নামকরণ করা হয় "শ্রেষ্ঠ অভিনেত্রী বিভাগে রজত কমল পুরস্কার"। ২০১৮ সালের আয়োজন পর্যন্ত যৌথ পুরস্কার ও একাধিকবার পুরস্কার বিজয়ী হিসাব করে ভারত সরকার ৪১ জন ভিন্ন অভিনেত্রীকে মোট ৫২টি পুরস্কার প্রদান করেছে।
১৯৬৮ সালে ১৫তম জাতীয় চলচ্চিত্র পুরস্কারে প্রথমবারের মত শ্রেষ্ঠ অভিনেত্রী বিভাগে প্রদত্ত এই পুরস্কার লাভ করেন নার্গিস দত্ত "রাত অউর দিন" চলচ্চিত্রে তার কাজের জন্য। সর্বাধিক পাঁচবার এই পুরস্কার অর্জন করেন শাবানা আজমি এবং তার পরই অবস্থান করছেন তিনবার পুরস্কার বিজয়ী শারদা। এছাড়া স্মিতা পাতিল, অর্চনা, শোভনা, তাবু ও কঙ্গনা রানাওয়াত দুইবার করে এই পুরস্কার লাভ করেন। শারদা, অর্চনা ও শোভনা দুটি ভিন্ন ভাষার চলচ্চিত্রে অভিনয় করে এই পুরস্কার লাভ করেন। শারদা দুটি মালয়ালম চলচ্চিত্র: "তুলাবরম" (১৯৬৮) ও "স্বয়ম্বরম" (১৯৭২) এবং তেলুগু চলচ্চিত্র "নিমজ্জনম" (১৯৭৮)-এ অভিনয় করে এই পুরস্কার লাভ করেন। অর্চনা তামিল চলচ্চিত্র "ভিডু" (১৯৮৭) ও তেলুগু চলচ্চিত্র "দাসী" (১৯৮৮) চলচ্চিত্রে অভিনয় করে এই পুরস্কার লাভ করেন। শোভনা মালয়ালম চলচ্চিত্র "মণিচ্চিত্রত্তারু" (১৯৯৩) ও ইংরেজি চলচ্চিত্র "মিত্র, মাই ফ্রেন্ড" (২০০১) চলচ্চিত্রে অভিনয় করে এই পুরস্কার লাভ করেন। ২০১৮ সালের আয়োজন পর্যন্ত মনীষা উন্নি এই পুরস্কারের সর্বকনিষ্ঠ বিজেতা, যিনি মালয়ালম চলচ্চিত্র "নকক্সতঙ্গল" (১৯৮৬) চলচ্চিত্র অভিনয় করে ১৬ বছর বয়সে এই পুরস্কার অর্জন করেন। ২০১৮ সালের আয়োজন পর্যন্ত তিনবার যৌথভাবে দুজনকে এই পুরস্কার প্রদান করা হয়। প্রথমবার ১৯৯৭ সালে "দহন" চলচ্চিত্রের জন্য ইন্দ্রাণী হালদার ও ঋতুপর্ণা সেনগুপ্ত এই পুরস্কার লাভ করেন, এবং তারাই একই চলচ্চিত্রে অভিনয় করে এই পুরস্কার লাভ করেন। বাকি দুবার যৌথভাবে পুরস্কার জিতেন ২০০১ সালে তাবু ও শোভনা এবং ২০১১ সালে মিতালি জগতপ ভরদকর ও সরন্যা পোন্বন্নন।
বাক অ্যাডামস

বাক "বাকহ্যান্ড" অ্যাডামস (জন্মগত নামঃ চার্লস স্টিফেন অ্যালেন) (নভেম্বর ১৫, ১৯৫৫ – অক্টোবর ২৮, ২০০৮) একজন মার্কিন পর্নোগ্রাফি চলচ্চিত্র অভিনেতা ও পরিচালক।
অ্যাডামস প্রথম জীবনে একজন মুষ্টিযোদ্ধা এবং বাউঞ্চার ছিলেন। ১৯৮০ এর দশকের শুরুতে তিনি পর্নোগ্রাফি চলচ্চিত্র শিল্পে যুক্ত হন। মূলত তার বোন অ্যাম্বার লিন প্রাপ্তবয়স্ক চলচ্চিত্রে কাজ শুরু করার পর তিনি এই পেশায় আসেন। ১৯৮৮ সালে তার নির্মিত Squirt চলচ্চিত্র নির্মাণের মাধ্যমে পরিচালক হিসেবে তার আত্মপ্রকাশ ঘটে। তিনি প্রায় ৬০০টি চলচ্চিত্রে অভিনয় করেছেন এবং প্রায় ৬০টি চলচ্চিত্র পরিচালনা করেছেন।
২০০৮ সালের ২৮শে অক্টোবর হার্টের জটিলতায় অ্যাডামস মারা যান। তিনি নর্থরিজ হসপিটাল মেডিকেল সেন্টারে মারা যান। ১৯৯০ এর দশকে তার বেশ কয়েকবার হার্ট অ্যাটাক হয়েছিলো। মৃত্যুর কিছুদিন আগে তিনি একটি স্টুডিও নির্মাণ করেছিলেন। স্টুডিওর উদ্দেশ্য ছিলো ইন্টারনেটের জন্য ভিডিও তৈরী করা।
১) ১৯৮৭ সালে এভিএন পুরস্কার – সেরা অভিনেতা (ভিডিও) – "রকি এক্স"
২) ১৯৯০ সালে এক্সআরসিও পুরস্কার – সেরা যৌন দৃশ্য – দ্যা চ্যামেলিওন (টরি ওয়েলসের সাথে)
৩) ১৯৯২ সালে এভিএন পুরস্কার – সেরা অভিনেতা (ফিল্ম) – "Roxy"
৪) ১৯৯৫ সালে এভিএন পুরস্কার – সেরা অভিনেতা (ফিল্ম) – "No Motive"
৫) ১৯৯৫ সালেএক্সআরসিও হল অফ ফ্রেম -ইন্ডাকটি
৬) এভিএন হল অফ ফ্রেম ইন্ডাকটি
বাগবাজার ঘাট

বাগবাজার ঘাট হল উত্তর কলকাতায় হুগলি নদীর পূর্ব তীরে অবস্থিত একটি প্রাচিন ও বিখ্যাত ঘাট।এই ঘাটটি রঘু মিত্র ঘাট নামে পরিচিত ছিল।এই ঘাট ব্রিটিশ শাসনকালে কলকাতার অগ্রগতিতে গুরুত্বপূর্ণ ভূমিকা রেখেছিল।সেই সময় বাগবাজারে পন্য ও ব্যাবসিকরা এই ঘাটের দ্বারাই পৌচ্ছেছেন।
বর্তমানে এই ঘাটের পাশে একটি স্টিমার জেটি নির্মিত হয়েছে যাত্রী পরিবহনের জন্য।আর পুরোনো ঘাটটি গঙ্গা স্নাস ও গঙ্গা জল সংগ্রহ করেন হিন্দু ধর্মের মানুষ।এই ঘাটে বিভিন্ন ধর্মিও অনুষ্ঠান সম্পূর্ণ হয়।
ইডেন গার্ডেন রেলওয়ে স্টেশন

ইডেন গার্ডেন্স রেলওয়ে স্টেশন হল কলকাতার একটি রেলওয়ে স্টেশন। এটি বাবুঘাট এলাকায় অবস্থিত। স্টেশনটির সাংকেতিক নাম হল ইডিজি। এই স্টেশনটির নাম রাখা হয়েছে বিশ্বের বিখ্যাত ক্রিকেট স্টেডিয়াম ইডেন গার্ডেন্স-এর নামে। এটি হুগলি নদীর তীরে বিবাদিবাগ এলাকার খুব কাছে অবস্থিত। এই স্টেশনে বিদ্যুতিক রেল চলে। এ রেলপথ কলকাতা চক্ররেল-এর অন্তর্গত। স্টেশনটি পূর্ব রেল জোনের অধীনস্থ।
রিকা হোসিমি

 রিকা হোসিমি (জাপানি: 星美りか হেপবার্ন: Hoshimi Rika) একজন জাপানি এভি আইডল এবং সাবেক খোদাই মডেল।
রিকা হোসিমি জাপানের শিজুওকা প্রিফেকচারে ১৯৯০ সালের ২০ সেপ্টেম্বর জন্মগ্রহণ করেন। ২০১০ সালের মে মাসে Emanechio (エマネチオ) ভিডিওতে কাজ করার মাধ্যমে তার আত্মপ্রকাশ ঘটে। যা শুট করা হয়েছিল ইন্দোনেশিয়ার বালি নামক দ্বীপে।
২০১১ সালের সেপ্টেম্বর মাসে তিনি প্রাপ্তবয়স্ক ভিডিওতে কাজ শুরু করেন। মুটেকির AV Decision ভিডিওতে তার অভিষেক ঘটে।
২০১৩ সালে তিনি হারুহি অগুরির যুব-ভিত্তিক নাটক চলচ্চিত্র "ব্যাড কমিউনিকেশন" এ কাজ শুরু করেন।
১) ব্যাড কমিউনিকেশন (২০১৩)
২) স্কুলগার্ল! ব্ল্যাকবোর্ড জাংগল (২০১৩)
৩) মিস্টোরিয়াস গাইয়া সেন্টাই রেঞ্জার (২০১৩)
৪) আনড্রেসিং মাহজং গ্যাকুয়েন জে (২০১৩)
৫) সিস্টার অফ সামার (২০১৪)
১) এমানেচিয়ো (E-Net Frontier, ২১ মে, ২০১০)
২) লিভিং উইথ আফ্রিকা (Air Control, ২৫শে জুলাই, ২০১০)
৩) এপ্রোচিং (Air Control, ২৫শে সেপ্টেম্বর, ২০১০)
১) এভি ডিসিশন (Muteki, সেপ্টেম্বর ২০১১)
২) ফার্স্ট ইম্প্রেশন (Idea Pocket, জানুয়ারি ২০১২)
৩) বিউটিফুল আইডল স্টার রিকা (Idea Pocket, ফেব্রুয়ারি ২০১২)
৪) স্কুইড কমফোর্ট্যাবলি স্টার (Idea Pocket, মার্চ ২০১২)
৫) লেটস এট স্কুল (Idea Pocket, এপ্রিল ২০১২)
১) প্লিজ! ইনডেক্স ( আশাহি টিভি)
২) টক গ্রাভিউর অডিশন (ফুজি টিভি)
৩) গাইরুসা (এনটিভি)
৪) গার্লস অন ফিল্ম (এমওএনডিও২১)
৫) বোঞ্জো বিগ এডভান্স টিভি!!
৬) এনি রাব চাও (টিভি সুকাবা)
৭) পিই টাইম (টিভি সুকাবা)
৮) শেক! ফ্রি টিভি
৯) র‍্যাংক কিংডম (টিবিএস)
১০) পিচ হুইসপার (এমওএনডিও২১)
১) ইয়ং জাম্প "স্কুলগার্ল ইউনিফর্ম ন্যাশনাল কালেকশন" (সুয়েইশা)
২) ইয়ং ম্যাগাজিন "গার্লস বুটা ফাইন ব্ল্যাক" (কোডানসা)
৩) স্পা! (ফুসো)
ত্রিকূট পাহাড়

ত্রিকূট পাহাড় ভারতের ঝাড়খণ্ড রাজ্যের দেওঘর শহর থেকে ১০ কিমি দূরত্বে দুমকা যাওয়ার পথে অবস্থিত একটি পাহাড়। এটির তিনটি শৃঙ্গ আছে, যা থেকে ত্রিকূট নামটি এসেছে। পাহাড়ের উপরে ঘন জঙ্গলের মধ্যে ত্রিকূটাচল মহাদেবের মন্দির আছে। সবচেয়ে উঁচু শৃঙ্গটি সমুদ্রপৃষ্ঠ থেকে ২৪৭০ ফিট ও মাটি থেকে ১৫০০ ফিট উঁচু। তিনটির মধ্যে দুটিতে ট্রেকিং করা যায় ও একটিতে খাড়াইয়ের জন্য হেঁটে ওঠা যায়না।
২১ জুলাই ২০০৯ সালে প্রধান শৃঙ্গটিতে একটি রোপওয়ে চালু করা হয়। ২৬ কেবিনবিশিষ্ট এই রোপওয়েটি ২৫১২ ফিট লম্বা ও মাটি থেকে ১২৮২ ফিট উচু অবধি ওঠে। এটি ঝাড়খণ্ডের প্রথম রোপওয়ে। ত্রিকূট পাহাড় ঝাড়খণ্ডের একটি জনপ্রিয় পর্যটন কেন্দ্র হিসেবে পরিচিত।
ত্রিকুট পাহাড় (ত্রিকুট পর্বত) দেওঘর থেকে 10 কিলোমিটার দূরে অবস্থিত অনেক হিন্দু তীর্থস্থানগুলির মধ্যে একটি ।
হিন্দু লিপি রামায়ণ অনুসারে, রাবণ , লঙ্কার (বর্তমানে শ্রীলঙ্কা ) রাজা ছিলেন শিবের সবচেয়ে শ্রদ্ধেয় ভক্ত । ধ্বংসের ভগবানকে মুগ্ধ করার জন্য রাজা কয়েক হাজার বছর ধরে তীব্র তপস্যা করেছিলেন এবং তাঁর প্রশংসায় গান গেয়েছিলেন। তাঁর সম্পূর্ণ ভক্তি এবং তাঁর স্তোত্রের সুরে খুশি হয়ে শিব তাঁর কাছে একটি ইচ্ছা চাইলেন। রাবণ অবশ্য ভগবানের জন্য লঙ্কায় তাঁর সাথে যেতে চেয়েছিলেন, অন্য সমস্ত হিন্দু দেবদেবীকে স্তব্ধ করে দিয়েছিলেন। শিব যদিও শান্ত ছিলেন এবং তাঁর সাথে যেতে রাজি হন তবে শিব লিঙ্গ আকারে এবং একটি শর্তে। রাবণ যদি যাত্রার সময় কোনো কারণে শিবলিঙ্গকে অন্য কোনো স্থানে রাখে, তাহলে সেই লিঙ্গসেখানে স্বয়ং অনন্তকালের জন্য প্রতিষ্ঠিত হবে আর কখনো উপড়ে ফেলা যাবে না। লঙ্কেশ্বর তা মেনে নিয়ে যাত্রা শুরু করলেন। যাইহোক, তার সমুদ্রযাত্রার মাঝখানে, রাবণের এই আকস্মিক তাগিদ ছিল নিজেকে মুক্ত করার জন্য। তার চোখ পড়ে ত্রিকূট পাহাড়ে যেখানে তিনি শীর্ষে অবতরণ করেছিলেন, তাই ত্রিকূট পাহাড়ের একটি পয়েন্টকে রাবণের হেলিপ্যাড বলা হয়। বিভ্রান্ত রাজা, শিবের অবস্থার কথা স্মরণ করে, জীবনের কোনো চিহ্ন খোঁজার চেষ্টা করেন যা আপাতত লিঙ্গ ধারণ করতে পারে কিন্তু ব্যর্থ হয়। পরিশেষে, তিনি এলাকাটি বিস্তৃত দেখার জন্য একটি দৈত্যে পরিণত হন এবং দেওঘরের মাঠে একটি ছোট ছেলেকে তার গবাদি পশু নিয়ে দেখেন এবং সাহায্যের জন্য অনুরোধ করেন। ছেলেটি, যে আসলে ভগবান গণেশের জন্মদাত্রী ছিল, রাজি কিন্তু শুধুমাত্র রাবণ 3 ডাকের পর লিঙ্গ দখল করতে ফিরে আসার শর্তে। অসহায় রাজা আবার রাজি হলেন এবং তার ব্যবসা শুরু করলেন। কিন্তু যেহেতু তার ভিতরে গঙ্গা প্রবাহিত হচ্ছিল, তাই প্রত্যাশার চেয়ে বেশি সময় লেগেছিল। কয়েক ঘন্টা পরে যখন রাবণ শিবলিঙ্গটি ফিরিয়ে নিতে ফিরে আসেন, তখন তিনি ক্ষিপ্ত হয়ে ওঠেন কারণ বালকটি ইতোমধ্যে মাটিতে রাখা লিঙ্গটি নিয়ে চলে গেছে। রাবণ আবার উত্থানের জন্য সর্বাত্মক চেষ্টা করেছিল কিন্তু শিবের কথায় সত্য, প্রতিষ্ঠা ইতোমধ্যেই হয়ে গিয়েছিল। ক্লান্ত ও হতাশ হয়ে, রাবণ লিঙ্গের উপর ঘুষি মারেন, এটিকে মাটিতে আরও শিকড় দিয়ে ছেড়ে দেন। এই কারণেই দেওঘর শিবলিঙ্গকে রাবনেশ্বর শিবলিঙ্গ বলা হয়। 
ত্রিকূট পাহাড়ের তিনটি চূড়া রয়েছে যা তিন হিন্দু দেবতা ব্রহ্মা , বিষ্ণু এবং শিবের নামে নামকরণ করা হয়েছে । তিনটির মধ্যে মাত্র একটি চূড়া পর্যটকদের জন্য উন্মুক্ত।
নলডাঙ্গা মন্দির

নলডাঙ্গা মন্দির হল ঝিনাইদহের নলডাঙ্গা ইউনিয়নে অবস্থিত মন্দির। ১৬৫৬ সালে রাজা বাহাদুর প্রথম ভূষণ দেবরায় নলডাঙ্গা মন্দির প্রতিষ্ঠা করেন । তিনি মোট ৭টি মন্দির প্রতিষ্ঠা করেন । তার মধ্যে উল্লেখযোগ্যে শ্রী শ্রী সিদ্ধেশরী মায়ের মন্দির,কালীমাতা মন্দির, লক্ষ্মী মন্দির, তারা মন্দির, দ্বিতল বিশিষ্ট বিঞ্চু মন্দির।
প্রায় পাঁচশত বছর আগে এই রাজ বংশের আদি পুরুষ ভট্টরায় ফরিদপুরের তেলিহাটি পরগনার অধীন ভবরাসুর গ্রামে বসবাস করতেন।তারই এক উত্তরাধীকারী সুরী বিষ্ণুদাস হাজরা নলডাঙ্গার রাজ বংশ প্রতিষ্ঠা করেন।তার পিতার নাম ছিল মাধব শুভরাজ খান। বৃদ্ধ বয়সে বিষ্ণুদাস ধর্মের প্রতি বিশেষ অনুরাগী হয়ে সন্ন্যাসী হন এবং ফরিদপুরের ভবরাসুর হতে নলডাঙ্গার নিকট খড়াসিং গ্রামে চলে আসেন।বেগবতী নদীর তীরে এক জঙ্গলে তপস্যা শুরু করেন তিনি।
১৫৯০ সালে মোঘল সুবেদার মানসিংহ বঙ্গ বিজয়ের পর নৌকা যোগে বেগবতী নদী দিয়ে রাজধানী রাজমহলে যাচ্ছিলেন।তার সৈন্যরা পথিমধ্যে রসদ সংগ্রহের জন্য অনুসন্ধানে বের হয়ে বিষ্ণুদাস সন্ন্যাসীকে তপস্যারত অবস্থায় দেখতে পান।এসময় বিষ্ণুদাস সৈন্যদের খুব দ্রুত রসদ সংগ্রহ করে দেন। এতে সুবেদার মানসিংহ খুশি হয়ে সন্যাসীকে পার্শ্ব‌বর্তী‌ পাঁচটি গ্রাম দান করে যান।
সন্ন্যাসী ১৫৮০ সালে রাজা বাহাদুর শ্রীমন্ত দেবরায় নামে এক ছেলেকে দত্তক নেন। ভূষণ দেবরায় রণবীর খান নাম নিয়ে নলডাঙ্গা রাজ এস্টেটের প্রতিষ্ঠা করেন। ১৬৪০ সালে পার্শ্ববর্তী জমিদার রাজা কেদারেশ্বর নলডাঙ্গা আক্রমণ করে দখল করে নেন। পরবর্তীকালে ভূষণ দেবরায় কেদারেশ্বরকে হত্যা করে নলডাঙ্গা দখল করেন। তিনি দিল্লীর দরবার থেকে রাজ উপাধি লাভ করেন। রাজা বাহাদুর প্রথম ভূষণ দেবরায় নলডাঙ্গায় জোড়া বাংলা প্রাসাদ নির্মাণ করেন। নদী তীরে সিদ্ধেশ্বরী কালী মন্দির প্রতিষ্ঠা করেন। এ মন্দিরের পাশাপাশি আরো ৭টি মন্দির প্রতিষ্ঠা করেন। তার দুই পুত্র কুমার পন্নগ ভূষণ দেবরায় ও কুমার মৃগাংক ভূষণ দেবরায় ।
জুলি অ্যান্ড্রুজ

ডেম জুলিয়া এলিজাবেথ "জুলি" অ্যান্ড্রুজ, ডিবিই (জন্ম ১ অক্টোবর ১৯৩৫) একজন ইংরেজ অভিনেত্রী, গায়িকা, লেখিকা, মঞ্চ পরিচালক ও নৃত্যশিল্পী। শিশুশিল্পী ও গায়িকা হিসেবে ১৯৪৮ সালে ওয়েস্ট এন্ড থিয়েটারে তিনি প্রথম আত্মপ্রকাশ করেন ও ১৯৫৪ এ 'দ্য বয় ফ্রেন্ড' এ প্রথম ব্রডওয়েতে আবির্ভূত হন। মাই ফেয়ার লেডি (১৯৫৬), ক্যামেলট (১৯৬০) ইত্যাদি ব্রডওয়ের গীতিনাট্যগুলিতে অভিনয় করে তিনি বিখ্যাত হয়ে ওঠেন। তিনি একটি একাডেমি পুরস্কার, ছয়টি গোল্ডেন গ্লোব পুরস্কার, একটি বাফটা পুরস্কার, তিনটি গ্র্যামি পুরস্কার, দুটি প্রাইমটাইম এমি পুরস্কার, স্ক্রিন অ্যাক্টরস গিল্ড আজীবন সম্মাননা পুরস্কার, কেনেডি সেন্টার সম্মাননা, ও ডিজনি লেজেন্ডস পুরস্কার অর্জন করেছেন।
তার অভিনীত প্রথম চলচ্চিত্র "মেরি পপিন্স" (১৯৬৪)। এই চলচ্চিত্রে নাম ভূমিকায় অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার এবং সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন। এছাড়া তিনি "দ্য সাউন্ড অব মিউজিক" (১৯৬৫) চলচ্চিত্রে মারিয়া ফন ট্রাপ চরিত্রে এবং "ভিক্টর/ভিক্টোরিয়া" চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন।
একরত্ন

একরত্ন একপ্রকারের মন্দির স্থাপত্যরীতি। বাংলা অঞ্চলে মন্দির নির্মাণের এই ধারাটি চালু হয়।
এর মূল কাঠামো চারপাশওয়ালা চারচালা মন্দিরের মত; তবে ছাদটি সম্পূর্ণ আলাদা। একরত্ন মন্দিরে ছাদ সমতলীয় হয় যার কেন্দ্রে একটি সুসজ্জিত চূড়া থাকে। এই একটি চূড়া থাকার জন্য একে ‘একরত্ন’ বলা হয়। রত্ন ধারার মন্দিরস্থাপত্যের মধ্যে একরত্ন সরলতম রূপ; যা পঞ্চরত্ন ও নবরত্ন ধারায় সম্প্রসারিত হতে পারে।
ইতিহাসের ইতিহাস

ইতিহাসের ইতিহাস গোলাম আহমাদ মোর্তজার একটি ইতিহাস ভিত্তিক গ্রন্থ। এই বইয়ের মাধ্যমে তিনি সর্বপ্রথম আলোচনায় আসেন। ভারতের গতানুগতিক ইতিহাস বিষয়ক পাঠ্যপুস্তকগুলোতে যে মুসলিমবিদ্বেষী ব্রিটিশ তথ্যগুলো রয়েছে, সেই তথ্যগুলোর বিরোধীতা করেন এবং সেগুলো মিথ্যা দাবী করে তিনি প্রমাণসহকারে খণ্ডনের চেষ্টা করেন। পাশাপাশি বঙ্কিমচন্দ্র চট্টোপাধ্যায়, রবীন্দ্রনাথ ঠাকুর, মহাত্মা গান্ধী, রাজা রামমোহন রায়, দেবেন্দনাথ ঠাকুর ও আরও অন্যান্য বিখ্যাত ব্যক্তি সম্বন্ধে এই বইয়ে তিনি সমালোচনা করেন এবং তাদের চাপা পড়া ইতিহাস সামনে তুলে এনে প্রমাণসহকারে উপস্থাপন করার চেষ্টা করেন। "ইতিহাসের ইতিহাস" বইটি ১৯৮১ সালে পশ্চিমবঙ্গ সরকার সাম্প্রদায়িকতার অভিযোগে নিষিদ্ধ ও বাজেয়াপ্ত করে।
ক্যাপচা

ক্যাপচা (ইংরেজি : Captcha) তথ্যপ্রযুক্তিতে ব্যবহৃত বিশেষ একটি নিরাপত্তা ব্যবস্থা। ক্যাপচা হচ্ছে একটি চ্যালেঞ্জ রেসপন্স টেস্ট। এটির পুরো কথা হলো কমপ্লিটলি অটোমেটেড পাবলিক টার্নিং টেস্ট টু টেল কম্পিউটার এন্ড হিউম্যানস অ্যাপারট । ২০০৩ সালে এটির নামকরণ করেছিলেন লুইস ভন আন, মঅ্যানুয়েল বুম, জে হপার এবং জন লঅ্যাংফোড।
নিরাপত্তা নিশ্চিত করতে নেটওয়ার্কের ভিতর দিয়ে যাবার সময় পাসওয়ার্ড দেওয়া হয় । পাসওয়ার্ডটি এমন ভাবে দেওয়া হয় কেউ যেন সেটি সহজে অনুমান করতে না পারে । কিন্তু পাসওয়ার্ড বের করে ফেলার জন্য বিশেষ কম্পিউটার বা বিশেষ রোবট তৈরী হয়েছে। এগুলি সারাক্ষণই সম্ভাব্য সকল পাসওয়ার্ড দিয়ে চেষ্টা করতে থাকে, যতক্ষণ না সঠিক পাসওয়ার্ডটি বের হয় । রোবট যাতে ঢুকতে না পারে সে জন্য পাসওয়ার্ড দেওয়ার পরও একটি বিশেষ লেখা পড়ে টাইপ করে দিতে হয় । একজন সত্যিকার মানুষ যেটি সহজেই বুঝতে পারে কিন্তু রোবট তা বুঝতে পারে না। মানুষ এবং যন্ত্রকে আলাদা করার এই পদ্ধতিকে ক্যপচা বলে।
বিপ্রবেলঘড়িয়া ইউনিয়ন

বিপ্রবেলঘরিয়া ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.২৩।
নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৮৩৫৬ একর বা ৩৩.৮২ বর্গকিলোমিটার।
বিপ্রবেলঘরিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বিপ্রবেলঘরিয়া ইউনিয়নের মোট জনসংখ্যা ছিল ৩০,১২২ জন, যারা ৭,৯৬২টি পরিবারে বসবাস করেন। এর মধ্যে পুরুষ ১৫,০৮২ জন এবং নারী ১৫,০৩৯ জন।
বিপ্রবেলঘরিয়া ইউনিয়নের গড় সাক্ষরতা হার ৫৪.৪%। তার মধ্যে নারী শিক্ষার হার ৫২.০% এবং পুরুষ শিক্ষার হার ৫৬.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বিপ্রবেলঘরিয়া ইউনিয়নের অর্থনীতি মূলত কৃষি নির্ভর।
মাহমুদ হাসান

মাহমুদ হাসান একজন বাংলাদেশি চিকিৎসক এবং বঙ্গবন্ধু শেখ মুজিব মেডিকেল বিশ্ববিদ্যালয়ের সাবেক উপাচার্য। তিনি ২০১৭ সালে সমাজসেবায় একুশে পদক লাভ করেন এবং ২০২১ সালে বাংলাদেশ সরকার কর্তৃক জাতীয় অধ্যাপক নিযুক্ত হন।
হাসান শিক্ষক ও চিকিৎসক হিসাবে বঙ্গবন্ধু মেডিকেল বিশ্ববিদ্যালয়ে কর্মরত ছিলেন। তিনি ২০১১-২০১৩ সালে দুই বছর মেয়াদে বাংলাদেশ কলেজ অব ফিজিশিয়ানস এন্ড সার্জনস সভাপতি ছিলেন। এছাড়াও তিনি দুই বার বাংলাদেশ মেডিকেল এসোশিয়েশনের সভাপতি নির্বাচিত হন।
২০২১ সালে বাংলাদেশ সরকার তাকে পরবর্তী পাঁচ বছরের জন্য জাতীয় অধ্যাপক নিযুক্ত করে।
অ্যাভাস্ট অ্যান্টিভাইরাস

অ্যাভাস্ট সফটওয়্যার মাইক্রোসফট উইন্ডোজ, ম্যাক ওএস এবং অ্যান্ড্রয়েডের জন্য অ্যাভাস্ট সফটওয়্যার কর্তৃক উদ্ভাবিত ইন্টারনেট নিরাপত্তা অ্যাপ্লিকেশন পরিবারের একটি সদস্য। অ্যাভাস্ট অ্যান্টিভাইরাস পণ্যসমূহ বিনামূল্যের এবং মালিকানা ক্রস-প্লাটফর্ম সংস্করণ সেবা প্রদান করে যেগুলোর মধ্যে কম্পিউটার নিরাপত্তা, ব্রাউজার নিরাপত্তা, অ্যান্টিভাইরাস সফটওয়্যার, ফায়ারওয়াল, অ্যান্টিফিশিং, অ্যান্টিস্পাইওয়্যার এবং অ্যান্টিস্প্যাম অন্যতম।
২০১৫ সালের হিসাবে, অ্যাভাস্ট হল বাজারে সবচেয়ে জনপ্রিয় অ্যান্টিভাইরাস, এবং অ্যান্টিভাইরাস অ্যাপ্লিকেশনের বাজারে এটির বৃহত্তম শেয়ার রয়েছে।
অ্যাভাস্ট প্রোগ্রামসমূহ শুধুমাত্র ইন্টারনেট সংযুক্ত যন্ত্রসমূহের জন্যেই পাওয়া যায় এবং সেগুলো ৪৫টি ভাষায় রয়েছে। অ্যাভাস্টের পণ্যসমূহের পরিসর হল নিম্নরূপ:
শ্রেষ্ঠ পরিচালক বিভাগে জাতীয় চলচ্চিত্র পুরস্কার (ভারত)

শ্রেষ্ঠ পরিচালনা বিভাগে জাতীয় চলচ্চিত্র পুরস্কার (ভারত) হল ভারতের চলচ্চিত্র পরিচালকদের জন্য সর্বোচ্চ সম্মানিত পুরস্কার। এটি একটি স্বর্ণ কমল পুরস্কার যা জাতীয় চলচ্চিত্র পুরস্কারের অংশ হিসেবে ১৯৬৮ সাল থেকে ভারত সরকার প্রদান করে আসছে।
১৯৬৮ সালে ১৫তম জাতীয় চলচ্চিত্র পুরস্কারে শ্রেষ্ঠ পরিচালক বিভাগে বাঙালি চলচ্চিত্র পরিচালক সত্যজিৎ রায় তার "চিড়িয়াখানা" চলচ্চিত্রের জন্য প্রথম এই পুরস্কার অর্জন করেন এবং তিনি সর্বাধিক ছয়বার এই পুরস্কার অর্জন করেন। মালয়ালম ভাষার চলচ্চিত্র পরিচালক আদুর গোপালকৃষ্ণ পাঁচবার, বাংলা ও হিন্দি ভাষার চলচ্চিত্র পরিচালক মৃণাল সেন চারবার, মালয়ালম ভাষার চলচ্চিত্র পরিচালক গোবিন্দ অরভিন্দ তিনবার, এবং বাঙালি চলচ্চিত্র পরিচালক অপর্ণা সেন, গৌতম ঘোষ, বুদ্ধদেব দাশগুপ্ত ও ঋতুপর্ণ ঘোষ দুইবার করে এই পুরস্কার লাভ করেন।
মলুটী

মলুটী বা মলুটি, একটি প্রাচীন ঐতিহ্যবাহী মন্দিরময় গ্রাম যেটি ঝাড়খণ্ড রাজ্যের দুমকা জেলায় শিকারীপাড়া থানায় অবস্থিত। মলুটীর নিকটবর্তী শহর পশ্চিমবঙ্গ রাজ্যের বীরভূম জেলার রামপুরহাট। বাজ বসন্ত সাম্রাজ্যের রাজত্বকালে এখানে বহু মন্দির তৈরী হয়েছিল।তার মধ্যে সবচেয়ে জনপ্রিয় মন্দির টি মৌলিক্ষা মাতার মন্দির জেলা সদর শহর দুমকা হতে মলুটীর দূরত্ব ৫৫ কিলোমিটার এবং নিকটবর্তী শহর পশ্চিমবঙ্গের রামপুরহাট হতে ১৬ কিলোমিটার।
এখানে মৌলিক্ষা মায়ের মন্দির খুব বিখ্যাত।
পঞ্চদশ শতকের নানকর রাজের (কর-মুক্ত সাম্রাজ্য) রাজধানী হিসেবে শিরোনামে আসে মলুটী গ্রাম। গৌড় সুলতান আলাউদ্দিন হোসেন শাহ এই গ্রামটি উপহার দেন গরীব ব্রাহ্মণ সন্তান বসন্ত রায়কে। বসন্ত রায় সুলতানের পোষা বাজপাখিটি ধরে ফেরত দেওয়ার জন্যে পুরস্কার স্বরূপ এই উপহার প্রদান করেন সম্রাট। তার নাম দেওয়া হয় বাজ বসন্ত। কাশী সুমেরু মঠের দন্ডি সন্ন্যাসী বাজ বসন্তকে রাজত্ব প্রতিষ্ঠায় সাহায্য করেন। অপর একটি মতে বিষ্ণুপুরের মল্ল রাজাদের অঞ্চল মল্লহাটি হিসেবে মলুটী নাম হয়েছে। বাঁকুড়া, বর্ধমান, মেদিনীপুর, উত্তরে পাকুড় এবং ছোট নাগপুর মালভূমির কিছু অংশ নিয়ে মল্লভূম হিসেবে পরিচিত ছিল মল্ল রাজ সাম্রাজ্য।
এই গ্রামে একই জায়গায় এতগুলি মন্দির তৈরি হওয়ার ইতিহাসটি গল্পাকারে প্রচলিত। বাজ বসন্ত রাজারা প্রাসাদ তৈরীর বদলে মন্দির নির্মাণ করতেন। রাজপরিবার সময়ের সাথে সাথে নানা তরফে ভেঙে যায়, প্রতিটি তরফ মন্দির তৈরী করতে থাকেন একে অপরের সাথে পাল্লা দিয়ে। এভাবেই মলুটী গ্রাম মন্দিরে ভরে যায়। আরো অতীতে শুঙ্গ বংশের (১৮৫ খৃ:পূর্ব - ৭৫ খৃ: পূর্ব) সময় মলুটী সুখ্যাত ছিল গুপ্ত কাশী নামে। বজ্রায়নী বৌদ্ধ, তান্ত্রিক সাধকরা এখানে আসতেন। তারই সূত্রে মলুটী গ্রামের মৌলিক্ষ্যা মাতার মন্দিরটি সবচেয়ে পুরোনো ঐতিহাসিক নিদর্শন। পাটলিপুত্র রাজা অশ্বমেধ যজ্ঞ করেছিলেন মলুটীতে। এও বলা হয় আদি শঙ্করাচার্য কাশী বা বারাণসী যাওয়ার পথে এখানে থেমেছিলেন এবং বৌদ্ধ ধর্ম বিরোধী হিন্দু জাগরণ আন্দোলনের সূচনা তিনি এখান থেকেই শুরু করেন। ১৮৫৭ সালে বাঙালি তান্ত্রিক সাধক বামদেব বা বামাখ্যাপা মলুটীতে আসেন। তিনি প্রায় আঠেরো মাস এই গ্রামের মৌলিক্ষ্যা মন্দিরে অবস্থান করেন। তিনি তারাপীঠে যাওয়ার আগে প্রথম সিদ্ধিলাভ করেন এখানেই।
কিছু প্রাগৈতিহাসিক নিদর্শন মলুটীর নিকটবর্তী চিলা নদীর পাড় থেকে পাওয়া যায়। যদিও খননকার্য এখোনো করা হয়ে ওঠেনি। চিলা নদীটি দুমকা জেলার মালভূমি থেকে বেরিয়ে ঝাড়খণ্ড ও বাংলার বীরভূম জেলার সীমানা নির্দেশক হিসেবে বাহিত হয়ে পরে দ্বারকা নদীর সাথে মিলিত হয়েছে। এই নদীর তীরে বিভিন্ন এলাকায় প্রাগৈতিহাসিক ধারালো প্রস্তর, কুঠার ইত্যাদি পাওয়া গেছে যা অনুমান প্রাচীন প্রস্তর যুগ হতে মধ্য প্রস্তর যুগের সুচনার সময়কালীন। নিওলিথিক বা ক্যালিওলিথিক উপকরনের কোনো প্রমাণ এখোনো মেলেনি। প্রত্নতাত্ত্বিক প্রফেসর সুব্রত চক্রবর্তীর মতানুযায়ী এই নিদর্শন গুলি প্যালিওলিথিক যুগের।
মলুটী গ্রামে বর্তমানে ৭২ টি মন্দির আছে। অতীতে নানকর রাজারা এখানে ১০৮ টি মন্দির নির্মাণ করে ছিল বলা হয়, কিন্তু তাদের পরবর্তী প্রজন্ম এগুলির রক্ষণাবেক্ষণে অবহেলা করে, ফলত ৩৬ টি মন্দির ধ্বংসপ্রাপ্ত হয়। মন্দিরগুলিতে নির্দিষ্ট শিল্পরীতির বদলে দ্রাবিড়, নাগারা ইত্যাদি বিভিন্ন প্রজাতির মিশ্র শিল্পকর্মের ছাপ পাওয়া যায়। মূলত এগুলি শিব, দূর্গা, বিষ্ণু ও কালী মন্দির। মন্দিরগাত্রে পোড়ামাটির (টেরাকোটা) কাজে হিন্দু পুরাণ রামায়ণ, মহাভারতের কাহিনী চিত্রায়িত আছে। এখানকার বাৎসরিক কালীপুজা অত্যন্ত বিখ্যাত। একশোর অধিক ছাগ বলি দেওয়ার রীতি বহুকাল থেকে প্রচলিত মলুটীতে।
ছান্না মেরেয়া

ছান্না মেরেয়া (বাংলা: ""আমার অন্তরের আলো"") একটি হিন্দি ভাষার গান। এটি হিন্দি চলচ্চিত্র অ্যায় দিল হ্যায় মুশকিল নামক চলচ্চিত্রে ব্যবহার করা হয়। গানটির গীতিকার হল অমিতাভ ভট্টাচার্য এবং গানটির সুরকার হল প্রিতম চক্রবর্তী। গানটিতে কণ্ঠ দিয়েছেন বলিউডের জনপ্রিয় সঙ্গীত শিল্পী অরিজিৎ সিং। সনি মিউজিক গানটিকে ২৯ সেপ্টেম্বর ২০১৬ এ মুক্তি দেয় এবং গানটির দৈর্ঘ্য হল ৪ মিনিট ৪৯ সেকেন্ড।
মোজেজা আশরাফ মোনালিসা

মোজেজা আশরাফ মোনালিসা (জন্ম ৫ অক্টোবর, ১৯৮৪) হলেন একজন বাংলাদেশী মডেল, অভিনেত্রী, ও নৃত্যশিল্পী। তিনি ২০০০ সালে মিস ফটোজেনিক খেতাব লাভ করেন। ২০০২ এবং ২০০৭ সালে "বাংলালিংক দেশ টু" বিজ্ঞাপনে কাজ করার জন্য তিনি দুই বার মেরিল-প্রথম আলো পুরস্কার এ তারকা জরিপে সেরা নারী মডেলের পুরস্কার লাভ করেন।
মোনালিসার জন্ম ১৯৮৪ সালের ৫ অক্টোবর ঢাকায়। তার পিতা আশরাফ হোসেন এবং মাতা মমতাজ বেগম। ১৯৯৯ সালে তার পিতা মৃত্যুবরণ করেন। তিন বোনের মধ্যে মোনালিসা সবার ছোট। তার বড় দুই বোন মুনিরা ও মারিয়া।
মোনালিসার সংস্কৃতি অঙ্গনে পদচারণা শুরু হয় ১০ বছর বয়সে নাচ ও মডেলিং দিয়ে। নৃত্যশিল্পী হিসেবে তিনি রাষ্ট্রীয় সফরে তুরস্ক যান। মডেলিংয়ে তারিক আনাম খান নির্দেশিত "ফেয়ার অ্যান্ড লাভলি"র বিজ্ঞাপন দিয়ে তিনি প্রথম সকলের নজর কাড়েন। মডেলিংয়ের পাশাপাশি তিনি টেলিভিশন নাটকেও অভিনয় শুরু করেন। তার "বয়স যখন একুশ", "কাগজের ফুল" নাটকে অভিনয় করেন। পরে হুমায়ূন আহমেদ পরিচালিত "তৃষ্ণা" নাটকে অভিনয় করেন। ২০১১ সালে তিনি একপর্বের নাটক "বাজি", "একটু ভালোবাসা", "বান্দুলুম" ও "রোমিওরা" এবং ধারাবাহিক নাটক "অল রাউন্ডার" ও "ভালো থেকো ফুল মিষ্টি বকুল" এ অভিনয় করেন। ২০১২ সালে ঈদের বিশেষ নাটক "চম্পাকলি" এবং সাগর জাহান পরিচালিত "সিকান্দার বক্স" সিরিজের ছয় পর্বের মিনি ধারাবাহিক "সিকান্দার বক্স এখন বিরাট মডেল" এ মোশাররফ করিমের বিপরীতে অভিনয় করেন। এছাড়া মাহফুজ আহমেদের সাথে "ফিজ-আপ" এর বিজ্ঞাপনে কাজ করেন।
বিয়ের পর ২০১৩ সালে তিনি স্বামীর সাথে নিউ ইয়র্ক চলে যান। সেখানে তিনি যুক্তরাষ্ট্র-ভিত্তিক বাংলা চ্যানেল টাইম টিভির প্রোগ্রাম প্রধান হিসেবে কাজ করেন। তিন বছর পর তিনি দেশে ফিরে আসেন এবং আবার মডেলিং ও অভিনয় নিয়ে ব্যস্ত হয়ে পড়েন। এসময় তিনি যমুনা গ্রুপের ফ্যান ও ফ্রিজের বিজ্ঞাপনে কাজ করেন। বিজ্ঞাপন দুটি নির্দেশনা দেন সৈয়দ রাসেল। দীর্ঘ বিরতির পর তিনি আটটি ঈদের বিশেষ নাটকে অভিনয় করেন। তিনি মোশাররফ করিমের বিপরীতে সাগর জাহান পরিচালিত "অ্যাভারেজ আসলাম" ও সাজিন আহমেদ বাবু পরিচালিত "ডিড সোলায়মান", ইরফান সাজ্জাদের বিপরীতে রায়হান জুয়েল পরিচালিত "চিরকুট" নাটকে অভিনয় করেন। এছাড়া "মিস্টার পারফেকশনিস্ট", "আন্তর্জাতিক মামা", এবং সজল নূরের বিপরীতে অনন্য ইমন নির্দেশিত রোমান্টিক "ফিনিক্স ফ্লাই" নাটকে তন্বী চরিত্রে এবং নাহিদ বাবু পরিচালিত "আমি তুমি ও সে" নাটকে অভিনয় করেন। "আমি তুমি ও সে" নাটকটি ধারণের প্রায় আটমাস পর ২০১৭ সালের এপ্রিলে মাছরাঙ্গা টেলিভিশন এ প্রচারিত হয়।
২০১৮ সালের আগস্ট থেকে তিনি মার্কিন যুক্তরাষ্ট্রে বসবাস শুরু করেন।
প্রীতম

প্রীতম চক্রবর্তী (জন্ম: ১৪ জুন ১৯৭১), প্রীতম নামে অধিক পরিচিত, একজন ভারতীয় জাতীয় পুরস্কার প্রাপ্ত সঙ্গীত পরিচালক, গীতিকার, কণ্ঠশিল্পী, যন্ত্রবাদক এবং বলিউডের চলচ্চিত্রেরের সঙ্গীত প্রযোজক। দুই যুগেরও বেশি সময়ের পেশাগত জীবনে তিনি প্রায় একশটিরও বেশি বলিউড চলচ্চিত্রে সঙ্গীত পরিচালক হিসেবে কাজ করেছেন। তিনি ১ বার জাতীয় চলচ্চিত্র পুরস্কার, ৬ বার ফিল্মফেয়ার পুরস্কার, ৪ বার জি সিনে এওয়ার্ড, ৩ বার স্টার স্ক্রিন এওয়ার্ড, ৩ বার আন্তর্জাতিক ভারতীয় ফিল্ম একাডেমী এওয়ার্ড এবং ৩বার ভারতীয় টেলিভিশন একাডেমী এওয়ার্ডসহ অনেক সম্মাননা লাভ করেছেন।
প্রীতম একটি মধ্যবিত্ত বাঙালি পরিবারে জন্মগ্রহণ করেন। তার পিতা প্রবোধ চক্রবর্তী যিনি একজন বীমা অফিসার ছিলেন, একটি দুর্ঘটনা হওয়ায় তিনি তার চাকরি ছেড়ে চলে যান এবং তার সঙ্গীত স্কুলের কাছ থেকে ক্ষুদ্র উপার্জন সম্পর্কে মনোনিবেশ করেন। প্রীতম তার বাবার কাছ থেকে তার সংগীতের প্রাথমিক প্রশিক্ষণ লাভ করেন এবং তিনি স্কুলে থাকাকালীন গিটার বাজাতে শিখেছিলেন। সেন্ট জেমস স্কুলে পড়াশোনা শেষ করে এবং প্রেসিডেন্সি কলেজ থেকে ১৯৯২ সালে ভূতত্ত্ব বিভাগে স্নাতক সম্পন্ন করেন। ১৯৯৩ সালে এফটিআইআই, পুনে থেকে তার পছন্দের কর্মজীবন শুরু করার জন্য তিনি 1993 সালে সাউন্ড রেকর্ডিং এবং ইঞ্জিনিয়ারিং গ্রহণ করেন। এই সময়, তিনি একটি ফিল্ম জন্য হাঙ্গেরীয় চলচ্চিত্র নির্মাতা ইস্তানান গাল দ্বারা পটভূমি সঙ্গীত রচনা করার একটি সুযোগ দেওয়া হয়েছিল। তিনি সঙ্গীতজ্ঞ কেদার Avati থেকে আফ্রিকান সঙ্গীত শিখেছেন। প্রীতম একটি বাংলা ব্যান্ড যোগ করেন, চন্দ্রবিন্দু। এর আগে তিনি তার প্রেসিডেন্সি ব্যাচমাতাদের সাথে আরেকটি ব্যান্ড গঠন করেন, যার নাম "জোটগরিহর পাখি" যার জন্য তিনি গিটার খেলতেন। সেই সময়ে তাদের ক্রেডিট রিলিজের একটি ক্যাসেটও আছে।
এফটিআইআই থেকে তার সাউন্ড ইঞ্জিনিয়ারিং কোর্স সম্পন্ন করার পর, প্রীতম ১৯৯৭ সালে মুম্বাইতে এসেছিলেন। তিনি বিজ্ঞাপন জিন্স গুলো রচনা শুরু করেন এবং শান্তনু মৈত্র, রাজকুমার হিরানি, সঞ্জয় গোধভী এবং জিৎ গাঙ্গুলীর মতো অন্যান্য তরুণদের সাথে বন্ধুত্বপূর্ণ হয়ে ওঠেন। প্রীতম, স্যাট্রো, ইমামি, ম্যাকডোনাল্ডস, হেড অ্যান্ড ক্যান্ডার, থমস আপ, লিম্বা, কমপ্ল্যানের মত মতো বিখ্যাত ব্র্যান্ডের জন্য জিঙ্গেল তৈরি করেন এবং অস্তিতভা, কাকভানজালি, ইয়ে মরি লাইফ হ্য, রিমিক্স, কাশ্মির, মিলি, এবং দিল কিয়ের মত টিভি ধারাবাহিকের জন্য শিরোনাম ট্র্যাক রচনা করেছেন।
প্রীতম রক (লাইফ ইন এ মেট্রো), সূফী (মুম্বাইতে একবার আপন টাইম) এবং এমনকি গাজল (বারফি) সহ বিভিন্ন ধরনের রচনা করেছেন। তার বাদ্যযন্ত্রটি মূলত পশ্চিমা প্রভাবের সাথে ভারতীয় শাস্ত্রীয় সংগীতের একটি সূক্ষ্ম সংমিশ্রণ হিসেবে চিহ্নিত। বলি স্পিসের স্ট্যাসি ইয়াভে দেওয়া একটি সাক্ষাত্কারে প্রীতম বলেন, "আমি সত্যিই অ্যাকশানধর্মী চলচ্চিত্রগুলির বদলে রোম-কম করতে পচন্ধ করি।" গীতিকার ও গায়ক অমিতাভ ভট্টাচার্য প্রীতম সম্পর্কে বলেছেন, "প্রীতমের সাথে কাজ করা খুবই চ্যালেঞ্জিং। যেদিন গানটি বেরিয়ে আসে সে দিন পর্যন্ত গান গাইতে তিনি ক্রমাগত কাজ করছেন, পুনরায় কাজ করছেন, গান পরিবর্তন করছেন, তিনি আমাকে আমার পায়ের আঙ্গুল দিয়ে রাখেন এবং এটা আমার কাছে অত্যন্ত উত্তেজনাপূর্ণ। আমরা আমাদের সম্পর্কে অনেক বিতর্ক করি গান এবং শেষ পর্যন্ত ফলাফল সবসময়ই ভাল, একজন শিল্পী হিসেবে তাঁর বর্ণালী বিশাল। "গায়ক কভিতা শেঠ বলেন," প্রীতমের সুর খুবই শক্তিশালী। আপনি একবার একবার শুনতে পান আপনার সাথে থাকবে, এটা আসক্তি। " বেশ কয়েকটি সূত্র জানিয়েছে যে, তার কর্মজীবনের প্রথম পর্যায়ে চক্রবর্তীর গানগুলি উদ্ধৃত হয়েছে।
পিটার লি

পিটার গ্রানভিন লি (; জন্ম: ২৭ আগস্ট, ১৯৪৫) নর্দাম্পটনশায়ারের আর্থিংওয়ার্থ এলাকায় জন্মগ্রহণকারী সাবেক ও বিখ্যাত প্রথম-শ্রেণীর ইংরেজ ক্রিকেট তারকা। ইংল্যান্ডের ঘরোয়া প্রথম-শ্রেণীর কাউন্টি ক্রিকেটে নর্দাম্পটনশায়ার ও ল্যাঙ্কাশায়ারের প্রতিনিধিত্ব করেছেন তিনি।
দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলেছেন। বলকে সিম প্রদানে সক্ষমতা দেখিয়েছেন ও ১৯৭০-এর দশকে ইংরেজ কাউন্টি ক্রিকেটে বেশ প্রভাববিস্তারে সক্ষমতা দেখিয়েছেন ‘লিপি’ ডাকনামে পরিচিত পিটার লি।
ব্যাটিংয়ে বেশ দূর্বলতা ছিল তার। দুই শতাধিক খেলায় সর্বোচ্চ রান ছিল তার মাত্র ২৬। ফলশ্রুতিতে তাকে কখনো টেস্ট ক্রিকেটের জন্য যোগ্য হিসেবে মনে করা হয়নি। তবে, ডেরিক রবিন্সের ব্যবস্থাপনায় দক্ষিণ আফ্রিকা সফরে দুইবার যান।
১৯৬৭ সাল থেকে পাঁচ মৌসুম নর্দাম্পটনশায়ারের পক্ষে খেলেন। তবে দলে তাকে কখনো নিয়মিত হিসেবে দেখা যায়নি। ১৯৭২ সালে ল্যাঙ্কাশায়ারে স্থানান্তরিত হন। পিটার লিভার ও কেন শাটলওয়ার্থকে ইংল্যান্ডের টেস্ট ক্রিকেট দলে যোগদানের সুযোগ দেয়া হলেও তারা বেশ ব্যর্থ হন। ফলশ্রুতিতে, বোলিং উদ্বোধনে পিটার লি’কে প্রথম পছন্দের বোলার হিসেবে মনোনীত করা হয়। ১৯৭৩ সালের প্রথম মৌসুমেই লি তার প্রত্যাশাতীত সফলতা পান। ল্যাঙ্কাশায়ারের বোলিংয়ের কেন্দ্রবিন্দুতে পরিণত হন। প্রকৃতপক্ষে যে-কোন বোলারের চেয়ে কাউন্টি চ্যাম্পিয়নশীপে সর্বাধিক উইকেট তুলে নেন তিনি।
১৯৭৪ সালে পিটার লি ক্রমাগত আঘাত ও অসুস্থতার কবলে পড়েন। নিজ কাউন্টি খেলার প্রায় অর্ধেকটিতে অংশ নিলেও তিনি পূর্ণাঙ্গভাবে শারীরিক সুস্থতার অধিকারী ছিলেন না। তাস্বত্ত্বেও পূর্ণাঙ্গ মৌসুম খেলার সুযোগ পান ও ১৯৭৫ সালে অন্য যে-কোন সময়ের তুলনায় সর্বাধিক সফলতা পান। ঐ মৌসুমে তিনি ১১২টি প্রথম-শ্রেণীর উইকেট তুলে নেন। ১৯৭০-এর দশকে ইংল্যান্ডের পক্ষে খেলায় যোগ্যতা লাভকারী যে-কোন খেলোয়াড়ের তুলনায় তা শীর্ষে ছিল। ফলশ্রুতিতে, ১৯৭৬ সালে উইজডেন কর্তৃক বর্ষসেরা ক্রিকেটার হিসেবে স্বীকৃতি লাভ করেন।
দূর্বল ক্রীড়ানৈপুণ্যের কারণে ল্যাঙ্কাশায়ার থেকে ১৯৮২ সালে চলে আসতে হয় তাকে। এরপর তিনি মাইনর কাউন্টিজ চ্যাম্পিয়নশীপে ডারহামের পক্ষে ১৯৮৩ মৌসুমে খেলেন। কিন্তু, ২৯.৫৬ গড়ে মাত্র ষোল উইকেট দখল করায় দল থেকে বাদ পড়েন।
আনন্দ গ্রুপ

আনন্দ গ্রুপ হচ্ছে বাংলাদেশে অবস্থিত একটি পিন্ডীভূত কোম্পানি। আনন্দ বিল্ডার্স নামে ১৯৮৩ সালে প্রথম এই কোম্পানি যাত্রা শুরু করে। এ কোম্পানির ব্যবসায়ের খাতগুলো হল জাহাজ নির্মাণ, ভারী প্রকৌশল,বয়ন শিল্প,আবাসন এবং জাহাজ পরিচালন।
এই কোম্পানির অধীনে আনন্দ শিপইর্য়াড এন্ড শিপওয়েজ লিমিটেড হচ্ছে সর্বাধিক পরিচালিত।
সাবরিনা স্যাব্রোক

লরেনা ফেবিয়ানা কলোটা, যিনি সাবরিনা স্যাব্রোক নামে পরিচিত, একজন আর্জেন্টিনীয় টেলিভিশন উপস্থাপিকা, রক গায়িকা, প্রাপ্তবয়স্ক মডেল, পর্নোগ্রাফিক অভিনেত্রী ও প্রযোজক।
১৯৭৬ সালের ৪ঠা মার্চ সাবরিনা স্যাব্রোক আর্জেন্টিনার রাজধানী ব্যুয়েন্স আয়ার্স এ জন্মগ্রহণ করেন। জন্মের পর তার নাম রাখা হয়েছিলো লরেনা ফেবিয়ানা কলোটা।
স্যাব্রোক বিভিন্ন টেলিভিশন চ্যানেলে কাজ করেছেন। যেমনঃ মডেল হিসেবে "লা হোরা পিকো" এবং আপাতবাস্তব টেলিভিশন অনুষ্ঠান "বিগ ব্রাদার ভি আই পি" এর মেক্সিকান সংস্করণে তিনি অংশগ্রহণ করেন। তিনি নিজেই "টেলেহিট" এ তার টেলিভিশন শো এর উপস্থাপনা করতেন, যার নাম ছিলো "Sabrina, El Sexo en su Máxima Expresión", যা সংক্ষেপে "সাবরিনা" নামে পরিচিত ছিলো। ২০১৫ সালে তিনি 'Te lo hundo y te mojas' অনুষ্ঠানে অংশগ্রহণ করেন, তার সাথে ছিলেন আন্দ্রিয়া রিংকন।
সাবরিনা স্যাব্রোক ২০০৮ সালে এরিক ফারজিয়াতকে বিয়ে করেন। কিন্তু ২০১৩ সালে তার সাথে তালাক্ব হয়ে যায়। এরপর তিনি ২০১৬ সালে আবার বিয়ে করেন। তার দ্বিতীয় স্বামীর নাম আলজান্দ্রো হার্নানদেজ।
টিংমো

টিংমো ভাপে রাঁধা এক ধরনের তিব্বতি রুটি। এটিকে ভাপানো বান হিসেবেও বর্ণনা করা হয়ে থাকে যার সাথে চীনা মান্টৌ-এর মিল পাওয়া যায়। এর মধ্যে কোনও পুর থাকে না।
মার্গারেট মিচেল

মার্গারেট মানেরলিন মিচেল (নভেম্বর ৮ ১৯০০ - আগস্ট ১৬ ১৯৪৯) একজন আমেরিকান লেখিকা ও সাংবাদিক। ওনার জীবদ্দশায় মার্কিন যুক্তরাষ্ট্রের গৃহযুদ্ধের উপর লেখা ওনার একমাত্র উপন্যাস প্রকাশিত হয় যার নাম "গন উইথ দ্য উইন্ড"। এই উপন্যাসের জন্য ১৯৩৬ সালে উনি সর্বাধিক বিশিষ্ট নভেল বিভাগে যুক্তরাষ্ট্রের জাতীয় পুস্তক পুরস্কার ও ১৯৩৭ সালে কথাসাহিত্যের জন্য পুলিৎজার পুরস্কার লাভ করেন। সম্প্রতি ওনার ছোটবেলার লেখার একটি সংকলন ও কিশোরী বয়সে রচিত 'লস্ট লেইসেন' নামক একটি উপন্যাসিকা প্রকাশিত হয়েছে। 'দ্যা অ্যাটল্যান্টা জারনালে' প্রকাশিত ওনার কিছু নিবন্ধও পুস্তকাকারে পুনঃপ্রকাশিত হয়।
মার্গারেট মিচেল একজন দক্ষিণী ছিলেন ও সারাজীবন জর্জিয়ার অ্যাটল্যান্টায় কাটিয়েছেন। ১৯০০ সালে একটি ধনী ও রাজনৈতিকভাবে প্রভাবশালী পরিবারে ওনার জন্ম হয়। ওনার বাবা, ইউজিন মুস মিচেল, একজন আইনজীবী ছিলেন এবং মা, ম্যারি ইসাবেল স্টিফেন্স, ছিলেন একজন ভোটাধিকারী। ওনার দুই দাদা ছিলেন। বড় রাসেল স্টিফেন্স মিচেল শিশুবয়সে ১৮৯৪ সালে মারা যান ও ছোট আলেক্সজান্ডার স্টিফেন্স মিচেল ১৮৯৬ সালে জন্মগ্রহণ করেন।
ইয়াফেস ওসমান

ইয়াফেস ওসমান (জন্ম ১ মে, ১৯৪৬) হলেন একজন স্থপতি ও রাজনীতিবিদ যিনি শেখ হাসিনার পঞ্চম মন্ত্রিসভায় বাংলাদেশ সরকারের বিজ্ঞান ও প্রযুক্তি মন্ত্রণালয়ের মন্ত্রী ছিলেন। এর পূর্বে তিনি একই মন্ত্রণালয়ের প্রতিমন্ত্রী ছিলেন। তিনি বাংলাদেশ স্থপতি ইনস্টিটিউটের প্রতিষ্ঠাকালীন সাধারণ সম্পাদক।
ওসমান ১৯৪৬ সালের ১ মে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামে জন্মগ্রহণ করেন। তার পিতা কথাসাহিত্যিক শওকত ওসমান এবং মাতা সালেহা ওসমান। তার ভাই বুলবন ওসমান একজন সাহিত্যিক, চিত্রশিল্পী ও শিক্ষায়তনিক ব্যক্তি। তিনি চট্টগ্রাম মুসলিম হাই স্কুল এ পড়াশুনা করেন। পরবর্তীতে তিনি সিদ্ধেশ্বরী বালক উচ্চ বিদ্যালয় থেকে মাধ্যমিক এবং নটর ডেম কলেজ থেকে উচ্চ মাধ্যমিক পাস করেন। তিনি বাংলাদেশ প্রকৌশল বিশ্ববিদ্যালয় থেকে ব্যাচেলর অফ আর্কিটেকচার ডিগ্রি লাভ করেন।
তিনি ১৯৭০ সালে প্রকৌশল বিশ্ববিদ্যালয়ের ছাত্র সংসদের সহ-সভাপতি নির্বাচিত হন। বুয়েটের ছাত্র ইউনিয়নের নেতা হিসেবে ইউকসুর ভিপি নির্বাচিত হয়েছিলেন ইয়াফেস ওসমান। ছাত্র জীবনে তিনি বাম ধারার রাজনৈতিক ছিলেন। পরে তিনি বিজ্ঞান ও প্রযুক্তি সম্পাদক হিসেবে আওয়ামী লীগে যোগদান করেন। ওসমান একজন মুক্তিযোদ্ধা। তিনি ন্যাপ কমিউনিস্ট গেরিলা বাহিনীর হয়ে বাংলাদেশের স্বাধীনতা যুদ্ধ চলাকালীন ২নং সেক্টরে যুদ্ধ করেন।
ওসমান তার কর্মজীবন শুরু করেন ফজলুর রহমান খানের অধীনে জুনিয়র স্থপতি হিসেবে। তিনি খানের অধীনে ১৯৭০ সালের অক্টোবর থেকে ১৯৭২ সালে এপ্রিল পর্যন্ত কাজ করেন। পরে তিনি বাংলাদেশ সরকারের আবাসন বিভাগের স্থপতি হিসেবে ১৯৭২ সালের মে থেকে ১৯৭৪ সালের এপ্রিল পর্যন্ত কর্মরত ছিলেন। তিনি বাংলাদেশ স্থপতি ইনস্টিটিউটের প্রতিষ্ঠাকালীন সাধারণ সম্পাদক। তার কর্মজীবনে তিনি স্থাপনা ও প্রকৌশল বিষয়ক কনসালট্যান্সি ফার্ম প্রকল্প উপদেষ্টা লিমিটেডের ব্যবস্থাপনা পরিচালক ছিলেন।
ইয়াফেস ওসমান ২০০৯ সালের ৬ জানুয়ারি বাংলাদেশ সরকারের তৎকালীন বিজ্ঞান এবং তথ্য ও যোগাযোগ প্রযুক্তি মন্ত্রণালয়ের প্রতিমন্ত্রী হিসেবে শপথগ্রহণ করেন। ২০১৪ সালের ১২ জানুয়ারি তিনি দ্বিতীয়বারের মত বিজ্ঞান ও প্রযুক্তি মন্ত্রণালয়ের প্রতিমন্ত্রী হিসেবে দায়িত্ব গ্রহণ করেন। ২০১৫ সালের ১৪ জুলাই তিনি বিজ্ঞান ও প্রযুক্তি মন্ত্রণালয়ের মন্ত্রী হিসেবে শপথগ্রহণ করেন। ৬ নভেম্বর ২০১৮ তারিখে প্রধানমন্ত্রী ইয়াফেস ওসমানসহ চার টেকনোক্র্যাট মন্ত্রীকে পদত্যাগের নির্দেশ দিলে ঐ দিনই তারা পদত্যাগপত্র জমা দেন এবং ৯ ডিসেম্বর ২০১৮ তারিখে তাদের পদত্যাগপত্র গ্রহণ করে গেজেট প্রকাশিত হয়। তিনি ২০১৯ সালের ৭ই জানুয়ারি টানা ৩য় মেয়াদে পুনরায় বিজ্ঞান ও প্রযুক্তি মন্ত্রণালয়ের মন্ত্রী নিযুক্ত হন।
ব্রহ্মপুর ইউনিয়ন

ব্রহ্মপুর ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.২৬।
নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৩১৮ একর বা ২৫.৫৭ বর্গকিলোমিটার।
ব্রহ্মপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
সড়কুতিয়া,
আবদানপুর,
কোমরপুর,
বারিয়াহাটী,
কাশিয়াবাড়ি,
ইয়ারপুর,
ব্রক্ষপুর,
বাঙ্গালখলসী,
শেখপাড়া,
হলুদঘর,
ছাতারভাগ,
ধনোকরা ইত্যাদি।
২০১১ সালের আদমশুমারি অনুযায়ী ব্রহ্মপুর ইউনিয়নের মোট জনসংখ্যা ছিল ২০৮০৩ জন, যারা ৫৪৭১ টি পরিবারে বসবাস করে, যার মধ্যে পুরুষ হল ১০৩৭২ জন এবং নারী হল ১০৪৩১ জন।
ব্রহ্মপুর ইউনিয়নের গড় সাক্ষরতা হার ৫২.৮%। তার মধ্যে নারী শিক্ষার হার ৫০.৫% এবং পুরুষ শিক্ষার হার ৫৫.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
ব্রহ্মপুর ইউনিয়নের অর্থনীতি মূলত কৃষি নির্ভর।
ব্রহ্মপুর ইউনিয়ন — বাংলাদেশ জাতীয় তথ্য বাতায়ন